open-index/open-wikipedia-markdown huggingface dataset:
Siuita

**Siuita** – muzikinis žanras, kai pagal vieną tematiką skamba keletas kūrinių, dažniausiai vienam instrumentui. Tai ciklinis muzikos kūrinys, kurį sudaro kelios skirtingo pobūdžio, tempo ir ritmo dalys, siejamos bendro turinio. XVI a siuitą sudarydavo du šokiai: lėta pavana ir judresnė galjarda; XVII–XVIII a. siuitą sudarydavo keturios dalys (vokiečių alemanda, prancūzų kurante, ispanų sarabanda, anglų žiga).

Žodis kilęs iš  'eilė, seka'.

Skiriami du siuitos tipai: senovinė ir naujoji siuita. Senovine, arba šokių siuita, vadinamas ankstyviausias, baroko epochai būdingas siuitos tipas. Joje gretinami įvairūs to laikotarpio šokiai. Siuitos dalys būna kontrastiško tempo, metro, ritminio piešinio, muzikos charakterio. Jas vienija bendra tonacija ir giminingas tematizmas. Senovinė siuita buvo pagrįsta skirtingų tautų keturiais šokiais, einančiais tam tikra tvarka.

Naujoji siuita susiklostė XIX a., romantizmo epochoje. Ji įvairesnė, laisvesnės formos. Joje gretinami skirtingų žanrų epizodai.

## Šaltiniai
Žagatpurviai

**Žagatpurviai** – kaimas Šilutės rajono savivaldybėje, 7 km į pietvakarius nuo Švėkšnos, 5 km į rytus nuo Saugų, abipus kelio Švėkšna – Saugos; vakariniu pakraščiu teka upelis Alksna (Šustės deš. intakas); iš rytų prieina Žagatpurvio, iš vakarų – Joniškio miškai. Žagatpurvių kaimas ribojasi su Inkaklių ir Virkytų kaimais. Kaime yra trys originalios architektūros mūro pastatai (buvę Vokietijos imperijos muitinė, pasieniečių kareivinė, karininko namelis), stogastulpis, žymintis buvusios sienos, tarp Mažosios ir Didžiosios Lietuvos (skulptorius V. Bliūdžius; pastatytas 2004 m.) vietą, senosios evangelikų liuteronų kapinės.

## Istorija

Nuo seno Žagatpurvių kaime gyveno lietuvninkai, tik XIX a. 2-ojoje pusėje atsirado kelios sodybos vokiečių. Prūsijos ir Vokietijos valstybiniuose dokumentuose Žagatpurvių kaimo pavadinimas rašomas *Szagatpurwen*.

1912 m. Žagatpurvių kaime buvo įsteigtas sienos perėjimo punktas su muitine (tam tikslui pasienyje pastatyti trys mūriniai pastatai: muitinei, pasieniečiams ir karininkui, 1916 m. nuo Saugų nutiestas geras kelias. Tarpukaryje Žagatpurvio kaime, buvusioje kareivinėje, perauklėjimui buvo laikomos laisvo elgesio moterys. Iki II pasaulinio karo Žagatpurvių kaimas priklausė Šilutės apskričiai Lapynos valsčiui, Saugų parapijai.

Po II pasaulinio karo Žagatpurvių kaime iš esmės pasikeitė gyventojai (karo frontui artėjant, dauguma pasitraukė į vakarus, o tuščios sodybos buvo apgyvendintos atvykėliais iš įvairių Lietuvos vietovių). Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

Sovietmečiu dauguma Žagatpurvio kaimo gyventojų dirbo „Ašvos“ tarybiniame ūkyje. 1950–1973 m. Žagatpurvių kaime, buvusioje vokiečių muitinėje, buvo įsikūrusi Inkaklių apylinkės DŽDT vykdomasis komitetas.

## Gyventojai

## Šaltiniai
McLaren

**McLaren** – Formulės 1 komanda įkurta 1963 m. piloto Bruce McLaren. Komandos bazė yra Woking miestelyje, Anglijoje (Jungtinė Karalystė). McLaren geriau žinoma dėl dalyvavimo Formulėje 1, tačiau ji taip pat dalyvauja Indiniapolis 500 mylių lenktynėse, Kanados-Amerikos lenktynių taurės varžybose ir 24 val. Le Mano lenktynėse. Formulės 1 komandos vadovu dirba Zak Brown, o variklius jai tiekia Mercedes kompanija.

McLaren yra viena iš sėkmingiausių Formulės 1 ekipų, laimėjusi 161 lenktynes, 12 pilotų ir 8 konstruktorių čempionatus.

Nuo 2007 m. iki 2013 m. pagrindine komandos rėmėja buvo Vodafone.

## 2008 m. sezonas
2008 m. sezone komandai atstovavo Lewisas Hamiltonas ir Heikki Kovalainenas.

Naujasis McLaren bolidas MP4-23 buvo pademonstruotas 2008 m. sausio 7 d. Štutgarte.

Jau pirmose sezono lenktynėse Australijoje Lewis Hamiltonas pelnė pergalę, o Heikki Kovalainenas finišavo penktas. Viso sezono metu ekipos lyderiu buvo Hamiltonas, iš viso pelnęs 5 pergales, o jo ekipos draugas suomis Kovalainenas jų pasiekė vos vieną – Vengrijos GP. Prieš paskutinį GP Brazilijoje britas buvo sezono lyderis ir Felipe Massa lenkė 7 taškais. Brazilas užėmė pole poziciją, o Hamiltonas ir Kovalainenas pelnė tik 4 ir 5 starto vietas. Hamiltonui reikėjo finišuoti aukščiau už 6 vietą, norint tapti čempionu, jei Felipe Massa pelnytų pergalę. Lenktynėms einant į pabaigą buvo akivaizdu, kad brazilas lengvai pasieks pergalę, o Hamiltonas tuo metu buvo 4 vietoje. Tačiau viską šiek tiek sumaišė staiga lenktynių pabaigoje pradėjęs lyti lietus. Hamiltonui pasikeitus lietaus padangas jį aplenkė Sebastian Vettelis, tad britas atsidūrė jam pavojingoje šeštoje vietoje. Tačiau paskutiniame rate priešais važiavęs Timo Glockas su sausam orui skirtomis padangomis važiavo itin lėtai ir jį paskutiniame posūkyje sugebėjo aplenkti Vettelis su Hamiltonu. Todėl britas finišavo penktas ir tapo jauniausiu bei pirmuoju juodaodžiu Formulės 1 čempionu. Tiesa, McLaren ekipa nesugebėjo sezone pasipriešinti Scuderia Ferrari ekipai, kuri tapo čempione komandų įskaitoje.

## Formulės 1 statistika

* Dalyvauta lenktynių: 645
* Laimėta lenktynių: 161
* Pilotų įskaitos laimėtojai: 12
* Konstruktorių įskaitos laimėtojai: 8
* Daugiausia pergalių per sezoną: 15 (lygu su Ferrari)
* Pole pozicijos: 139
* Podiumai: 424
* Dvigubos pergalės (1 ir 2 vietos): 44
* Greičiausi ratai: 152

### Pilotai, tapę čempionais su McLaren

! Metai
! Pilotas
! Tautybė
|-----
| 1974
| Emerson Fittipaldi
| brazilas
|-
| 1976
| James Hunt
| britas
|-----
| 1984
| Niki Lauda
| austras
|-
| 1985, 1986 ir 1989
| Alain Prost
| prancūzas
|-----
| 1988, 1990 ir 1991
| Ayrton Senna
| brazilas
|-
| 1998 ir 1999
| Mika Hakkinen
| suomis
|-----
| 2008
| Lewis Hamilton
| anglas
|-
|}

### Paskutinių sezonų F-1 rezultatai
(**paryškintos** pole pozicijos; *pasviri* greičiausi ratai)

* 2007 m. taškai buvo anuliuoti.

### Pastabos
# McLaren negavo taškų už 2007 m. Vengrijos GP dėl įtarimo davus įsakymus pilotams. Tuo tarpu pilotams taškai už 1 ir 4 vietas buvo skirti.

## Šaltiniai

## Nuorodos
* Komandos tinklalapis
* McLaren statistika
*  McLaren komandos rezultatų statistika
Martin Müürsepp

**Martin Müürsepp** (g. 1974 m. rugsėjo 26 d.) – vienas garsiausių Estijos krepšininkų; pirmasis ir vienintelis estas, žaidęs NBA.

2010-11 m. tarpsezoniu tapo Talino "Kalev" vyr. trenerio asistentu.

## Pasiekimai

* 2000 metų R. Saportos taurės laimėtojas
* 2001 metų Graikijos taurės laimėtojas
* 2004 metų Rusijos vicečempionas
* 2004 metų FIBA Europos Lygos čempionas
* 2004 metų FIBA Europos Lygos finalo naudingiausias žaidėjas
* 2005 metų Rusijos čempionas ir taurės laimėtojas
* 1997, 2007 metų Estijos čempionas.
LILO

**LILO** („**LI**nux **LO**ader“) – įkrovos tvarkyklė, skirta Linux operacinei sistemai ir sukurta Werner Almesberger.

LILO nebėra atnaujinamas nuo 2015 metų gruodžio, kai Joachim Wiedorn pateikė prašymą potencialių programuotojų paieškai.

LILO suteikia galimybę įkrauti operacinę sistemą (pavyzdžiui, Linux branduolio atvaizdus) iš kietojo disko arba lanksčiųjų diskelių. Kiekvienam atvaizdui galima priskirti skirtingas nuostatas. LILO galima įdiegti į pradinį įkrovos takelį () arba į loginį kietojo disko skirsnį. Įdiegus įkrovos tvarkyklę į kietojo disko loginį skirsnį, reikia pastarąjį padaryti aktyviuoju.

LILO nebėra plačiai naudojamas daugelyje Linux distribucijų. Slackware (15.0) yra viena iš paskutinių distribucijų, kur LILO vis dar yra numatyta sistemos įkrovos tvarkyklė BIOS naudojantiems kompiuteriams.

## Išnašos

## Nuorodos
* Oficialus tinklalapis
Vilkėnas I

**Vilkėnas I** (arba tiesiog ***Vilkėnas***) – kaimas Šilutės rajono savivaldybėje, 2 km į pietus nuo Švėkšnos centro; teka upeliai Švėkšnalė ir jos intakas Vilkė. Eina kelias . Yra Vilkėno tvenkinys ir miškelis vadinamas žvėrynu. Ribojasi su Vilkėno, Vilkėno II, Šiaulių, Nikėlų, Kalkiškės, Pavilnučio kaimais ir Švėkšnos miesteliu.

Kaime yra Švėkšnos sanatorinė mokykla, keli mokyklos dirbančiųjų gyvenamieji daugiabučiai namai, Vilkėno dvaro rūmai (pastatydinti 1880–1887 m. grafų Pliaterių), Vilkėno parkas (10 ha), Švėkšnos parapijos kapinės, Vilkės ir Švėkšnalės santaka, vandens malūnas, kuris pritaikytas restoranui ir viešbučiui, pirtis, senosios Švėkšnos kapinės, paminklinė kapinių koplyčia.

## Istorija

1695 m. Švėkšnos dvaro inventoriuje minimas Vilkėno dvaras. 1820 m. padalijus Švėkšnos dvaro valdą, įkurtas savarankiškas Vilkėno dvaras. 1843 m. grafo P. Pliaterio iniciatyva užtvenkta Švėkšnalė, pastatytas vandens malūnas. 1848 m kapinėse palaidotas rašytojas Simonas Stanevičius. 1850 m. kapinėse pastatyta dabartinė koplyčia. 1879 m. kapinės aptvertos mūro siena ir pastatyti akmeniniai vartai. 1891 m. potvynio vandeniui pralaužus užtvanką, restauruotas malūnas.

1936 m. malūne pastatytas dyzelinis motoras, kuris buvo naudojamas pritrūkus vandens.
1946 m. dvare buvo įsteigti Švėkšnos vaikų namai. 1958 m. buvęs dvaro arklidės pastatas rekonstruotas ir pritaikytas mokyklai. 1959 m. Švėkšnos vaikų namai perorganizuoti į Švėkšnos internatinę mokyklą. 1964 m. malūnas nustojo veikti. 1967 m. Švėkšnos mokykla-internatas buvo perorganizuotas į Švėkšnos sanatorinę mokyklą-internatą, pastatytas keturaukštis vaikų gyvenamasis pastatas.

1974 m. malūne įrengtas kambarys, kuriame filmuota filmo „Atpildo diena“ (režisieriai – Stasys Motiejūnas, Algimantas Puipa) epizodai. 1978 m. malūną nupirko Klaipėdos mėsos kombinatas, paruoštas rekonstrukcijos projektas. 1979 m. pastatytas naujas mokyklos pastatas. 1984 m. kapinėse pastatytas paminklas (autorius Vytautas Majoras) rašytojui Simonui Stanevičiui. 1988 m. suremontuota kapinių koplyčia.

1993 m. rūmai ir parkas grąžinti Platerių paveldėtojai Platerienei Laimei Felicijai. 1995 m. po malūno kapitalinio remonto jame įrengtas viešbutis ir restoranas. 1996 m. Švėkšnos sanatorinės mokyklos internatas pervadintas Švėkšnos sanitorine internatine mokykla. 1997 m. Vilkėno I kaime buvo 34 ūkiai, 198 gyventojai (kartu su sanatorinės intarnatinės mokyklos mokiniais). 2005 m. pakeistas Švėkšnos sanitorinės internatinės mokyklos pavadinimas į Švėkšnos sanatorinę mokyklą. 2006 m. Švėkšnos sanatorinės mokyklos steigėjo funkcijas iš Švietimo ir mokslo ministerijos perduotos Klaipėdos apskrities viršininkui.

## Gyventojai

## Šaltiniai

## Nuorodos
* 
* 
* Šilutės rajono savivaldybės Fridricho Bajoraičio viešoji biblioteka. Šilutės kraštas. Enciklopedinis žodynas. Prūsija. Šilutė. 2000.
* 
* http://www.samogit.lt/KULTURA/sveksna.lt.htm#Vilk%EBnas
Eliotas Smitas

**Steven Paul Smith** (1969 m. rugpjūčio 6 d. – 2003 m. spalio 21 d., geriau žinomas kaip **Elliott Smith**) – amerikiečių dainų autorius ir atlikėjas.

Pagrindinis instrumentas buvo gitara, tačiau jis puikiai grojo pianinu, klarnetu, bosine gitara, lūpine armonikėle bei būgnais. Smito vokalinis stilius buvo labai charakteringas, pasižymintis švelni, nostalgišku skambėjimu ir daugelio takelių jungimu vokalinės harmonijos kūrimui.

Jis gimė vidurio vakaruose, užaugo Teksase, o didžiąją dalį gyvenimo praleido Portlende, Oregone. Keletą metų pagrojęs roko grupėje Heatmisers, 1994 m. Eliotas Smitas pradėjo solinę karjerą albumais studijose „Cavity Search“ ir „Kill Rock Stars“. 1997 m. pasirašė kontraktą su didele leidybine firma „DreamWorks Records“, kurioje įrašė du albumus. Smitas įgavo visuotinį pripažinimą, kai jo daina „Miss Misery“, parašyta filmui „Gerasis Vilas Hantingas“, 1998 m. buvo nominuota Oskarui kaip geriausia originali daina.

Dainininkas daugelį metų kovojo su depresija, priklausomybe nuo alkoholio bei narkotikų, šios temos dažnai atsirasdavo jo dainų tekstuose. Eliotas Smitas mirė 2003 m., būdamas 34 metų amžiaus, nuo dviejų, tikriausiai jo paties padarytų žaizdų krūtinėje. Iki šiol nėra tvirtų savižudybės įrodymų.
2004 m. „ANTI-records“ išleido albumą „From a Basement on the Hill“, kuriam Eliotas Smitas dainas kūrė nuo 2000 m.

## Nuorodos
* Oficiali svetainė
*
Haris Poteris ir Fenikso brolija (filmas)

***Haris Poteris ir Fenikso Brolija*** (*angl. Harry Potter and the Order of the Phoenix*) – 2007 m. JAV fantastinis filmas, paremtas J. K. Rowling to paties pavadinimo knyga. Filmo režisierius – Deividas Jeitsas (David Yates). Scenarijų filmui parašė Maiklas Goldenbergas (Michael Goldenberg), kuris pakeitė Styvą Klouvsą (Steve Kloves), parašiusį scenarijus pirmiesiems keturiems filmams. Filmo filmavimas buvo baigtas maždaug 2006 lapkritį arba gruodžio pradžioje. Filmo premjiera Lietuvoje įvyko 2007 m. liepos 20 d.

2006 m. gruodžio 19 d., J. K. Rowling savo internetiniame puslapyje rašė, jog jai buvo suteikta galimybė pamatyti 20-ies minučių filmo ištrauką, kuri, pasak autorės, buvusi "tiesiog fantastiška".

**Potekstės**:
* The Rebellion Begins (*angliška*)
* You will lose Everything. (*angliška*)
* Only One can Survive. (*Haris Poteris*)
* The only way is Rebellion. (*Hermiona Įkyrėlė*)
* No one can protect You. (*Ronis Vizlis*)
* Evil must be Confronted (*Luna Geranorė*)
* Dissent Will Not Be Tolerated. (*Profesorė Ambridž*)
* Make a Final Stand. (*Sirijus Blekas*)


## Siužetas

Haris Poteris, Ronis Vizlis ir Hermiona Įkyrėlė pradeda savo penktuosius mokslo metus Hogvartso Burtų ir Kerėjimo mokykloje. Jaunajam burtininkui Hariui Poteriui šie studijų metai Hogvartse patys sunkiausi. Tamsos valdovas Voldemortas sugrįžo, tačiau tuo tiki tik paslaptingoji Fenikso brolija, įkurta kovoti su juo. Tuo tarpu Magijos ministerija atkakliai neigia baisią tiesą, kad Voldemortas sugrįžo, netgi nušalina mokyklos direktorių Albą Dumbldorą, teigiantį visai priešingai. Magijos ministras Kornelijus Karamelė paskirią naują Apsigynimo nuo juodosios magijos mokytoją profesorę Doloresą Ambridž, kuri pradeda lėtai užimti Hogvartsa padedant Magijos Ministerijai. Haris, Ronis ir Hermiona nepatenkinti nauja profesore, nes ji neleidžia niekam diskutuoti apie Voldemorto sugrįžimą. Hogvartse vyrauja tikra Ambridž diktatūra, ji žemina ne tik mokinius, bet ir mokytojus. Kadangi ji labiau užsiėmusi mokyklos direktoriaus ir studentų šnipinėjimu, Hogvartso studijų kokybė stipriai kenčia. Ministerijos palaimintas jos kursas praktikoje visiškai nepasiteisina. Atsiranda nauja grupuotė pasivadinusi "Dumbldoro Kariauna", įkurta padedant Hermionai ir vadovaujant Hariui. Haris moko kitus mokinius įvairių burtažodžių, kurie vėliau praverčia susidūrus su Voldemortu Magijos Ministerijoje. Nuožmioje kovoje Voldemortas ir jo šalininkai nugalimi Hario draugų, bei Brolijos. Viskas grįžta į senąsias vėžes, Dumbldoras vėl vadovauja mokyklai, o Poteris su Roniu ir Hermiona eilinį kartą tampa didvyriais.

## Aktoriai

## Nominacijos
*Haris Poteris ir Fenikso Brolija* MTV Filmų Apdovanojimuose 2007 buvo numinuotas naujai kategorijai "Geriausias Vasaros filmas Kurio Tu dar Nematei". Iš *Fenikso Brolijos* šią nominaciją paveržė filmas *[[Transformeriai (filmas)|Transformeriai]]*.

## Šaltiniai

## Papildomi adresai
* Oficiali filmo svetainė
* Oficialus filmo reklaminis klipas
* Oficiali Hario Poterio svetainė
Tetragramatonas

**Tetragramatonas** (; „keturių raidžių žodis“) – terminas, vartojamas judėjų Dievo vardui aprašyti. Hebrajų kalba: *י* (jodh) *ה* (heh) *ו* (vav) *ה* (heh) arba pilnai *יהוה* – **JHVH**. Į europietiškas kalbas šios keturios raidės (žydų kalboje balsės nėra rašomos) tranksribuojamos įvairiai – lietuvių kalboje dažniausiai Jahvė arba Jehova.

JHVH – Izraelio Dievo vardas, paminėtas Toroje. Kiti JHVH vardai :

* JHVH-Rafa – „gydantis Viešpats“ (*Išėjimo kn. 15:26*). 
* JHVH-Niss'i – „Viešpats yra mano vėliava“ (*Išėjimo kn. 17:8-15*). 
* JHVH-Šalom – „Viešpats yra ramybė“ (*Teisėjų kn. 6:24*). 
* JHVH-Ra-ah – „Viešpats yra mano Ganytojas“ (*Psalmynas 23:1*). 
* JHVH-Tsidkenu – „Viešpats mūsų teisumas“(*Jeremijo kn. 23:6*). 
* JHVH-Šammah – „Ten yra Viešpats“ (*Ezekielio kn. 48:35*).
* JHVH-Tsavaot – „Galybių Viešpats“ (*Malachijo kn. 2:16*).
Tadžikijos demografija

Šis straipsnis aprašo **[[Tadžikija|Tadžikijos]] demografiją**.

Tadžikijoje gyvena 7 mln. žmonių (2004 m. liepos duomenimis, 7 011 556). Didžiausia etninė grupė – tadžikai, nors šalyje gyvena nemažai uzbekų ir nedidelė rusų bendruomenė, kuri dėl emigracijos nuolat mažėja. Badachšane gyvenantys pamyriai laikomi tadžikais. Oficiali Tadžikistano kalba yra tadžikų, tačiau verslo ir valstybiniame sektoriuose dažnai vartojama rusų kalba. Nors dabar tadžikai ir uzbekai laikomi atskiromis etninėmis grupėmis remiantis jų skirtingomis kalbomis, šis požiūris atsirado tik XIX a., kai Vidurinę Aziją užkariavo Rusijos imperija. Nepaisant skurdo, 98 % Tadžikijos gyventojų moka skaityti ir rašyti. Didžioji gyventojų dalis yra musulmonai sunitai, nors šiitų skaičius taip pat nemažas. Bucharos žydai gyveno Tadžikijoje nuo II a. pr. m. e., tačiau šiuo metu jų likę tik keletas. Šalyje taip pat gyvena nedidelė jagnobių etninė grupė.
Ąžuoliukas

**Ąžuoliukas** – berniukų ir jaunuolių choras, įkurtas 1959 m. Vilniuje.

## Vadovai
* nuo 1959 m. Hermanas Perelšteinas
* nuo 1979 m. Vytautas Miškinis

## Istorija
Įkurtas 1959 m. Įkūrė žymus Lietuvos chormeisteris ir pedagogas Hermanas Perelšteinas. Tuo metu choras repetavo Respublikinių švietimo darbuotojų namuose.

## Žymūs buvę mokiniai
* Tomas Narkevičius (Free Finga, Fingalick)

## Nuorodos
* Berniukų ir jaunuolių choro „Ąžuoliukas“ tinklalapis
Vainiuodė

**Váiniuodė**  (arba ***Vainiauda***, ) – miestelis pietvakarių Latvijoje, Pietų Kuršo savivaldybėje, prie sienos su Lietuva. 1563 gyventojai (2021 m.). 2009–2021 m. buvo Vainiaudos savivaldybės centras.

Vainiaudos oro bazėje buvo dislokuotos TSRS karinės oro pajėgos.

## Šaltiniai
NML

**Nacionalinė Muzikos Lyga** (**NML**) – nuo 2003 m. balandžio iki 2007 m. rugpjūčio LNK televizijoje rodyta pramoginė laida.
Tai pramoginio pobūdžio konkursas, kuriame kovojo muzikantai arba dainininkai. Kiekvienoje laidoje varžydavosi du dalyviai (muzikos grupės arba dainininkai). Tiesioginės laidos metu vykdavo po penkias kovas, kurių metu žiūrovai balsuodavo už labiau mėgstamą atlikėją. Laidą vedė Algis Ramanauskas (NML komisaras) ir Skaiva Jasevičiūtė.

Lygoje dalyvaudavo dvylika grupių ir atlikėjų suskirstytų į du divizionus – raudonąjį ir mėlynąjį. Geriausios divizionų komandos patekdavo į atkrintamąsias varžybas, kurių metu ir paaiškėdavo NML čempionas.

## Pirmasis (įvadinis) turnyras
Pirmasis NML įvadinis turnyras LNK eteryje įvyko 2003 m. balandžio-gegužės mėnesiais. Jame susikovė Jungėnų kaimo kapela, grupė „ŽAS", Geltona ir „Dinamika". Pirmąjį (įvadinį) NML turnyrą laimėjo Jungėnų kaimo kapela, finalinėje dvikovoje 4:1 nugalėjusi Geltoną.

## NML nugalėtojai
* 2003 m. – Jungėnų kaimo kapela
* 2004 m. – „Ventukai“
* 2005 m. – Žilvinas Žvagulis
* 2006 m. – Vilija Matačiūnaitė
* 2007 m. – Radži Aleksandrovičius

## NML Čempionų taurė
2007 m. vasarą prasidėjo dar vienas - paskutinis - NML turnyras NML Čempionų Taurei laimėti. Dėl taurės kovojo 6 muzikantai:

* Andrius Rimiškis
* Renata Ražanauskienė ir Deivis
* Merūnas Vitulskis
* Inga Jankauskaitė ir Česlovas Gabalis
* „Ventukai"
* Algis Ramanauskas-Greitai

2007 m. liepos 15 d. įvyko pirmasis Čempionų taurės turas, kuriame iš kovos dėl pagrindinio prizo pasitraukė Algis Ramanauskas-Greitai. Jis pralaimėjo A. Rimiškiui bei R. Ražanauskienei ir Deiviui.

2007 m. liepos 22 d. įvyko antrasis Čempionų taurės turas, kuriame iš kovos dėl pagrindinio prizo pasitatraukė „Ventukai“. Jie pralaimėjo Merūnui bei I. Jankauskaitei ir Č. Gabaliui. 2007 m. rugpjūčio 5 d. įvyko pirmasis taurės pusfinalis, kuriame A. Rimiškis pralaimėjo I. Jankauskaitei ir Č. Gabaliui.

2007 m. rugpjūčio 12 d. antrajame pusfinalyje Merūnas nugalėjo Deivį su R. Ražanauskiene. 2007 m. rugpjūčio 19 d. paskutinėje NML laidoje - Čempionų taurės finale - Merūnas rezultatu 5:0 sutriuškino I. Jankauskaitę ir Č. Gabalį, bei tapo NML Čempionų taurės laimėtoju.
Krimulda

**Krimulda** – Siguldos miesto dalis Latvijoje, dešiniajame Gaujos upės krante, Gaujos nacionaliniame parke. Krimuldą su centrine Siguldos dalimi kitame upės krante jungia lyno kelias.

## Istorija
1207 m. kraštą užėmus Kalavijuočių ordinui, Livonijos ordinas ir Rygos vyskupas Albertas pasidalijo žemes. Ant abiejų Gaujos krantų konfrontuojančios jėgos apsaugai viena nuo kitos, taip pat nuo lyvių ir lietuvių užpuolimų pasistatė mūrines pilis, aplink kurias vėliau išaugo gyvenvietės Sigulda, Turaida ir Krimulda. Krimuldos pilis buvo baigta 1255 m. valdant arkivyskupui Albertui II ir iki 1566 m. priklausė Rygos kapitulai. Livonijos ordino magistras Gothardas Ketleris, pabūgęs Rusijos caro Ivano IV, 1561 m. pasidavė Lietuvos ir Lenkijos kariuomenei, kraštas atiteko Abiejų Tautų Respublikai. 1566 m. pilyje įsikūrė lenkų kariuomenės dalinys.

1601 m. pilį užėmė švedai, bet jau rudenį jie turėjo pasitraukti, padegę pilį ir miestelį prie jos. 1621 m. pilis vėl atiteko Švedijos karaliui Gustavui Adolfui, kuris 1625 m. ją dovanojo savo patarėjui, admirolui Gabrieliui Gabrielsonui, grafui Okseršernui. 1726 m. dvaras su apgriuvusia pilimi atiteko kapitonui Helmersenui, kurio giminė jį valdė iki 1817 m., kai už 60 875 sidabro rublių dvarą nupirko fiurstas Johanas Livenas. Paulis Livenas 1853 m. Gaujos krante įkūrė parką su promenadomis ir laiptais.

1854 m. Krimuldos pilyje viešėjo Vidžemės generalgubernatorius Aleksandras Suvorovas. Apie fon Liveno parką sužinojęs pats caras Aleksandras II, kuris 1862 m. liepos 11-12 d. su didžiule svita taip pat apsilankė Krimuldoje. Šiam vizitui buvo pastatytas tiltas per Gaują ir nutiestas serpantino kelias.

Latvijoje 1921 m. įvykdžius žemės reformą dvaras buvo nusavintas ir jame 1922 m. Latvijos Raudonasis Kryžius, profesoriaus Jankausko iniciatyva įsteigė kaulų tuberkuliozės sanatoriją, kurioje, 1928 m. pristačius antrąjį aukštą, buvo 200 lovų. Ji veikė iki 1991 m., kai joje liko tik vaikų ortopedijos ir traumų skyriai. 1992–1995 ji vadinosi Reabilitacijos ligoninė „Krimulda“. 1994 m. pastačius Nacionalinį reabilitacijos centrą „Vaivari“ sanatorijos reikšmė sumažėjo. Tačiau 2002 m. ji buvo privatizuota ir įkurtas reabilitacijos centras „Krimulda“.

Krimuldos bažnyčia žinoma nuo 1205 m. Tai seniausia bažnyčia Gaujos nacionalinio parko teritorijoje.

## Šaltiniai

## Nuorodos
Krimuldos reabilitacijos centras
MK14

**Microcomputer Kit 14** arba **MK14** buvo kompiuteris, kurį Jungtinėje Karalystėje iš dalies surenkama forma pardavinėjo Science of Cambridge kompanija. Jis buvo pristatytas 1977 metais už 39,95£. Buvo parduota apie 50 000 MK14 vienetų. Kompiuteris naudojo National Semiconductor SC/MP procesorių, 256 baitus operatyvios atminties, praplečiamos iki 640 baitų plokštėje ir iki 2170 baitų iš viso. Vaizdas buvo išvedamas į 8 ar 9 septynių segmentų šviesos diodus. Atskirai buvo galima pasirinkti ir vaizdo ekraną, gebantį atvaizduoti 32x16 tekstą arba 64x64 grafiką. Išvedimo ir įvedimo įrenginys buvo 20 klavišų klaviatūra ir *reset* jungiklis. Pasirinktai įstačius INS8154N RAM/IO lustą, įrenginys gaudavo papildomus 128 baitus RAM ir galimybę įvesti 16 išvedimo/įvedimo eilučių daugiau. Kaip papildomi priedai buvo ir kasetinė bei programuojamoji pastovioji atmintis (*PROM*). Garso plokštės neturėjo, nors viena buvo įtraukta į dizainą.

## Nuorodos
* Straipsniai apie MK14 ''Planet Sinclair'' tinklalapyje (anglų kalba) 
* Sinclair/Science of Cambridge MK14 tinklalapis (anglų kalba)
John Kundla

**John Kundla** (1916 m. liepos 3 – 2017 m. liepos 23 d.) – JAV krepšinio treneris.

Pirmasis Mineapolio „Lakers“ vyriausiasis treneris. J. Kundla per 6 pirmus NBA sezonus „Lakers“ komandą net penkis kartus atvedė į NBA viršūnę. 1996 m. renkant NBA 50-mečio Visų laikų komandą Kundla buvo atrinktas tarp 10 geriausių NBA vyr. trenerių.

Savo karjerą treneris pradėjo Minesotos universitete. Po 1958 metų sezono buvo nusprendęs baigti trenerio karjerą, bet „Lakers“ vadovai jį prikalbino grįžti vieneriems metams, vėliau devynerius metus dar treniravo Minesotos universiteto komandą.

## Karjera
 
* 1948–1958 m. – Mineapolio „Lakers“ (NBA) vyr. treneris
* 1958–1959 m. – Mineapolio „Lakers“ (NBA) vyr. treneris
* 1959–1968 m. – Minesotos universiteto (NCAA) vyr. treneris

## Pasiekimai

* NBA čempionas (1949, 1950, 1952, 1953, 1954 m.)
Phil Jackson

**Philip Douglas „Phil“ Jackson** (g. 1945 m. rugsėjo 17 d. Deer Lodge, Montana) – JAV krepšinio treneris, vienas tituluočiausių pasaulio NBA trenerių, net 11 kartų tapęs NBA čempionu kaip treneris ir vieną kartą kaip žaidėjas. 1996 m. renkant NBA 50-mečio Visų laikų komandą Jacksonas buvo atrinktas tarp 10 geriausių NBA vyr. trenerių.

2014 m. kovo 18 d. P. Jackson tapo New York Knicks klubo prezidentu.

## Žaidėjas

1967 metais P. Jacksonas buvo pakviestas į Niujorko „Knicks“ komandą. Būsimasis treneris ką tik buvo baigęs mažą Šiaurės Dakotos universitetą. Jacksoną specialistai apibūdindavo kaip gerą, bet lėtą metiką. Philas sunkiai dirbo (ypač gynyboje) ir netrukus tapo vienu geriausiu NBA žaidėjų. 1980 metais Jacksonas baigė profesionalo karjerą.

## Treneris

Jau kitais metais po žaidėjo karjeros pabaigos Philas Jacksonas pradėjo dirbti CBA lygoje treneriu. Vėliau dirbo BSN lygoje Puerto Rike. Jacksonas padėjo Albanio „Patroons“ komandai tapti CBA čempione.

1989 metais Philas Jacksonas tapo Čikagos „Bulls“ vyr. treneriu. Su komanda, kurioje žaidė tokios legendos kaip Maiklas Džordanas ir Skotis Pipenas, treneris dirbo iki 1998 metų, iškovojo 6 NBA čempionatus.

1999 metais Jacksonas atėjo į Los Andželo „Lakers“ komandą, kuri nors ir turėdama nemažą biudžetą, niekaip negalėjo iškovoti NBA čempionų žiedų. Jacksonas tai iškart pakeitė ir jau 2000 metų pavasarį Los Andželo komanda iškovojo čempionų žiedus. Iš viso treneris su „Lakers“ komanda laimėjo tris NBA čempionatus. 2002–2003 metais čempionų titulą gynusi „Lakers“ ekipa netikėtai iškrito jau ketvirtfinalyje.

Po tokio nokauto Jacksonas į komandą pasikvietė du NBA veteranus – Karlą Maloną ir Gary Paytoną. Turėdami savo komandoje šias dvi žvaigždes, bei dar du garsius žaidėjus, tokius kaip Kobe Bryantą ir Shaquille O'Nealą, „Lakers“ be vargo pateko į NBA finalą, bet jame neatsilaikė prieš gerai besigynusią Detroito „Pistons“ komandą.

Nelaimėjęs antrą sezoną iš eilės Phillas nutarė pasitraukti ir visą 2004–2005 metų sezoną skyrė poilsiui, o be jo Los Andželo komanda net nepateko į atkrintamąsias varžybas ir prieš naująjį sezoną Phillas grįžo į „Lakers“ ir su komanda vėl pateko į atkrintamąsias varžybas.

2011 m. gegužės 11 d. baigė trenerio karjerą.

## Pasiekimai

* NBA čempionas kaip žaidėjas (1970 m.)
* NBA čempionas kaip treneris:
** Su Čikagos „Bulls“ (1991, 1992, 1993, 1996, 1997, 1998 m.)
** Su Los Andželo „Lakers“ (2000, 2001, 2002, 2009, 2010 m.)

## Šaltiniai
Mozilla Thunderbird

**Mozilla Thunderbird** ( – griausmo paukštis) – elektroninio pašto ir naujienų skaitymo programa, kilusi iš **Mozilla Mail** pašto programos, šią papildžius. Thunderbird el. pašto programą kuria tarptautinė korporacija Mozilla padedant daug mažesnių kompanijų ir tūkstančiams savanorių. Programa gali pasiekti laiškus POP ir IMAP protokolais.

## Savybės
Pagrindinės Mozilla Thunderbird el. pašto programos savybės:
* Palaikomi laiškai HTML formatu.
* Yra galimybė dirbti su keletu pašto dėžučių arba naujienų abonentų vienu metu.
* Laiškų paieška, filtravimas.
* Galima importuoti nustatymus, laiškus ar adresų knygas iš kitų el. pašto programų.
* Adresų knyga, darbo su LDAP katalogais ir adresų automatinio užbaigimo priemones.
* Daugiakalbiškumas – lietuviškos, rusiškos, UTF-8 ir kitos koduotės.
* Standartiškai nustatyta nevykdyti JavaScript ar VBScript, todėl nėra galimybės „užsikrėsti“ virusais vien peržiūrėjus laišką.
* Šlamšto (spam) valdymas. Į programą integruotas efektyvus šlamšto valdymo mechanizmas analizuoja gaunamus laiškus, aptinka įtartinus laiškus ir žymi juos kaip šlamštą. Šlamštas gali būti automatiškai šalinamas arba perkeliamas į nurodytą aplanką.
* Programos pritaikymas savo poreikiams. Galima keisti priemonių juostų struktūrą, rūšiuoti laiškus, rodyti tik tam tikros kategorijos laiškus, sudaryti rodomų laiškų kategorijas.
* Naujienos RSS formatu. Programoje galima užregistruoti svetainių RSS kanalus ir skaityti RSS kanalų pavidalu pateikiamą turinį – straipsnius, žurnalo įrašus ir kt. Šis turinys dinamiškai atnaujinamas ir pateikiamas laiškų pavidalu.
* Turi svarbias saugumą užtikrinančias savybes (S/MIME, skaitmeninis parašas, liudijimai, darbas su saugumo moduliais).

Dirba įvairiose operacinėse sistemose, palaiko XHTML, JavaScript, CSS. Turi įvairių priedų, temų, įdiegiamų į programą. Šiuo metu jau yra oficialus programos vertimas į lietuvių kalbą. Lietuviškoje programos versijoje numatytosiomis laiškų siuntimo ir skaitymo koduotėmis nustatytos Baltijos šalių koduotės.

Pirmoji versija 1.0 pasirodė 2004 m. lapkričio 9 d.

## Šaltiniai

## Nuorodos

* Mozilla Thunderbird svetainė
* Lietuviška Thunderbird svetainė
Deividas Šemberas

**Deividas Šemberas** (g. 1978 m. rugpjūčio 2 d.) – buvęs Lietuvos futbolininkas, gynėjas. Ilgą laiką atstovavo šalies nacionalinei rinktinei, kurį laiką buvo jos kapitonu. 

## Futbolininko karjera
Karjerą pradėjo Vilniaus „Žalgirio“ dublerių komandoje, o 1997 m. debiutavo pagrindinėje komandoje. 1998 m. pasirašė kontraktą su Maskvos „Dinamo“ ir nuo tada iki 2014 m. žaidė Rusijoje. 2012 m. liepos viduryje pasirašė dvejų metų sutartį su Vladikaukazo „Alania“ klubu. 

Tapo Rusijos čempionatų rekordininku, kaip daugiausiai rungtynių sužaidęs legionierius. 

2004 m. buvo išrinktas į geriausių Rusijoje žaidžiančių žaidėjų pirmą vienuolikę, 2003 ir 2006 m. į antrą vienuolikę. 

2005 m. Deividas Šemberas išrinktas geriausiu Lietuvos metų futbolininku.

2014 m. vasario pabaigoje sugrįžo į Lietuvą ir pasirašė sutartį su Vilniaus „Žalgirio“ klubu. Po 2015 m. A lygos sezono nusprendė baigti profesionalo karjerą. 

## Futbolo veikla
2015 m. gruodžio 3 d. buvo išrinktas A lygos klubų asociacijos prezidentu. Po to to beveik dvejus metus dirbo FK Žalgiris sporto operacijų direktoriumi.

 tapo Lietuvos mažojo futbolo asociacijos, Lietuvos mažojo futbolo rinktinės bei būsimo „Leisure Leagues“ Lietuvoje projekto ambasadoriumi.

2024 m. gruodžio 12 d.. paskelbta, kad tapo Lietuvos Futbolo federacijos (LFF) techniniu direktoriumi. Šiose pareigose pakeitė vokietį Reinhold Breu.

2025 m. kovo 1 d. perrinktas Vilniaus regiono futbolo sąjungos (VRFS) prezidentu naujai ketverių metų (2025-2029 m.)

## Laimėjimai
* Rusijos Premjer lyga (2003, 2005, 2006 m.)
* Rusijos futbolo taurė (2001/02, 2004/05, 2005/06, 2007/08, 2008/09, 2010/11 m.)
* Rusijos futbolo supertaurė (2004, 2006, 2007, 2009 m.)
* UEFA taurė (2005 m.)
* Pirmojo kanalo taurė (2007 m.)
* Geriausias Lietuvos futbolininkas (2005 m.)
* Geriausias Lietuvoje žaidžiantis futbolininkas (2014 m.)
* Lietuvos A Lyga (2015 m.)
* LFF taurės čempionas: (1997, 2014, 2015 m.)

## Šaltiniai

## Nuorodos
*
Maskvos Dinamo

**Maskvos „Dinamo“** (**Динамо Москва**) – Rusijos įvairių sporto šakų klubai:

* Maskvos Dinamo (krepšinis);
* Maskvos Dinamo (futbolas);
* Maskvos Dinamo (ledo ritulys);
* Maskvos Dinamo (bandis).
Roland Ratzenberger

**Rolandas Racenbergeris** (; 1960 m. liepos 4 d. – 1994 m. balandžio 30 d.) – austrų Formulės 1 lenktynininkas.

## Karjera
Rolandas Ratzenbergeris gimė Zalcburge, Austrijoje.
1986 m. laimėjo prestižinį *Formula Ford* festivalį, kuris vyko Brands Hatch trasoje. Vėliau dalyvavo Europos Formulė 3 lenktynėse, bei sėkmingai pasirodė Japonijos Formulė 3000 lenktynių serijoje.

## Formulės 1 karjera
1994 m. buvo pakviestas atstovauti Simtek komandą Formulės 1 lenktynėse. Pirmosiose Brazilijos Grand Prix nepavyko praeiti kvalifikacinio važiavimo atrankos. Sekančiame etape, kuris vyko Japonijoje (Ramiojo vandenyno Grand Prix, Tanaka International trasa finišavo 11-as.

Trečiame etape, kuris vyko Imolos trasoje (San Marino GP), kvalifikacijos metu, važiuodamas 300 km/h greičiu, nesuvaldęs bolido, kaktomuša trenkėsi į Gilles Villeneuve vardu pavadintą betoninę apsauginę sienelę. Žuvo vietoje. Rolandas Ratzenbergeris buvo pirmas pilotas žuvęs po 1986 m. Elio de Angelis žūties.

*Pastaba*:
Tą patį San Marino GP savaitgalį (vad. *Juoduoju savaitgaliu*) be Rolando Ratzenbergerio lenktynių metų žuvo brazilų pilotas Ayrtonas Senna. Per treniruotę (penktadienį) avarijos metu sunkiai susižalojo ir brazilas Rubensas Barrichello.

## Formulės 1 rezultatai

## Nuorodos
* Roland Ratzenberger tinklalapis atminti  
* Formula1.com
* F-1.LT
FK Dinamo Moskva

**Maskvos „Dinamo“** – Rusijos futbolo klubas iš Maskvos.

## Istorija

1887 metais anglas Klementas Čarnokas viename Maskvos fabrike įkūrė „Morozovci Orechovo-Zuevo“ klubą. 1906 metais klubas pervadintas į „OKS“, 1910-1914 metais šis klubas laimėjo visus Maskvos lygos čempionatus. Po 1917 metų revoliucijos klubas pateko ČK įtakon, 1923 metais buvo pervadintas į „Dinamo“. 1936 m. komanda pirmą kartą laimėjo Tarybų Sajungos čempionatą, 1937 m. laimėjo TSRS taurę ir čempionatą, XX a. 5-6 dešimtmečiais laimėjo 6 čempionatus, tačiau po to laimėjo tik 1963 ir 1976 m. 1972 metais komanda pateko į UEFA Taurių laimėtojų taurės finalą.

## Emblema

Vaizdas:dinamo moscow logo.png|
Vaizdas:FK Dinamo Moskva emblema.png|


## Pasiekimai

## Sezonai

|}
Šaltiniai:

## Žymūs žaidėjai
1949–1971 metais komandoje žaidė garsiausias Rusijos vartininkas Levas Jašinas.

## Lietuviai
* J. Bauža, 1968
* Deividas Česnauskis, saugas 2000–2003
* Edgaras Česnauskis, saugas 2009–2010
* Fedor Černych, puolėjas 2018-2020
* Tomas Danilevičius, puolėjas 1998–1999
* Aleksandras Fokinas, saugas 1977–1978
* Mindaugas Kalonas, saugas 2002
* Žydrūnas Karčemarskas, vartininkas 2002–2009
* Arūnas Klimavičius, gynėjas 2007–2008
* Tadas Labukas, puolėjas 2003–2004
* Igoris Pankratjevas, saugas 1991
* Robertas Poškus, puolėjas 2006
* Deividas Šemberas, gynėjas 1998–2001
* Tomas Tamošauskas, saugas 2003–2004
* Darius Žutautas, gynėjas 2001–2002

## Išnašos

## Nuorodos
* Oficiali klubo svetainė
Mitnagedai

**Mitnagedai**, arba **Misnagedai** ( – „oponentai“) – terminas, vartotas žydų aškenazių, prieštaravusių chasidinio judaizmo propagavimui, jo idėjoms. 1772 m. Lietuvoje atsiradus pirmajam chasidinio judaizmo judėjimui, Vilniaus Gaonas Elijahu Ben Solomonas sukūrė savo mitnagedų (*Mitnagdim*) judėjimą bei tuo pačiu apkaltino chasidinio judaizmo rabiną Israelį Ben Eliezerį melu ir „bedieviškos chasidiškos“ sektos sukūrimu.

Šiuo metu terminas **mitnagedai** (*Mitnagdim*) vartojamas apibūdinti visiems pasaulio žydams ortodoksams, prieštaraujantiems chasidiniam judaizmui. Pagrindiniai ortodoksai žydai – nechasidai tai: *[[litvakai]]* Lietuvoje, *jekiai* Vokietijoje bei visi kiti modernūs žydai ortodoksai.

## Išnašos
Kirk Penney

**Kirk Samuel Penney** (g. 1980 m. lapkričio 23 d. Oklande) – Naujosios Zelandijos krepšininkas, žaidžiantis  rinktinėje.

## Karjera

Krepšininkas karjerą pradėjo Naujosios Zelandijos lygoje, o vėliau žaidė NCAA bei NBA lygose. 2005–2006 m. sezoną krepšininkas rungtyniavo Tel Avivo „Maccabi“ komandoje.

2006 m. sezoną krepšininkas pradėjo „Žalgirio“ komandoje, tačiau vasario 15 d. buvo nuspręsta išsiskirti su krepšininku dėl LKL pirmenybėse galiojančio legionierių limito. Naujazelandietis Kauno komandai vidutiniškai pelnydavo po 9,8 taško.

2007 m. vasario 16 d. tapo Berlyno ALBA komandos iš Vokietijos, nariu. Pirmosiose savo rungtynėse krepšininkas per 18 min. pelnė 11 taškų.

Pasibaigus 2006–2007 m. sezonui K. Penney nusprendė nebetęsti legionieriaus karjeros ir grįžo į Naująją Zelandiją, kur pasirašė kontraktą su Hendersono „NZ Breakers“ ekipa.

2010 m. kovo 24 d. NBDL lygos komanda Sioux Falls „Skyforce“ pasirinko žaidėją naujokų biržoje.

## Pasiekimai
* 1998 m. išrinktas Naujosios Zelandijos lygos metų naujoku
* 1998 m. Naujosios Zelandijos vicečempionas
* 2006 m. Izraelio lygos ir taurės laimėtojas
* 2006 m. Eurolygos vicečempionas
* 2007 m. LKF taurės laimėtojas

## Šaltiniai
Taduja

**„Taduja“** – Kelmės jaunimo folkloro centro folklorinis ansamblis, įkurtas 1991 metais. Vadovas Osvaldas Gerbenis. „Taduja“ yra išleidusi kompaktinę plokštelę „Taduja“. Ansamblis propaguoja Kelmės krašto dainas, šokius, ratelius ir papročius. Jų programoje taip pat galima išvysti ir žemaitiško folkloro.

2015 m. folkloro kolektyvui „Taduja“ įteiktas „Aukso paukštės“ apdovanojimas.

## Išnašos
Povilas Žadeikis

**Povilas Žadeikis** (1887 m. kovo 26 d. Parešketyje, Varnių valsčius – 1957 m. gegužės 11 d. Vašingtone, JAV) – Lietuvos diplomatas, politikas, savanoris.

## Biografija
Baigęs Palangos progimnaziją, 1907 m. įstojo į Mintaujos gimnaziją. 1912 m. baigė Sankt Peterburgo universiteto Chemijos fakultetą.

Atliko karo prievolę, bet prasidėjus Pirmajam pasauliniam karui, vėl buvo mobilizuotas į Rusijos kariuomenę. Baigęs kursus tapo korpuso radijo ryšio viršininku Serpuchove. Vėliau nusprendė pasitraukti iš kariuomenės ir iki 1918 m. pabaigos dirbo Lietuvos Tarybos repatriacijos komiteto sekretoriumi Petrograde.

1918 m. grįžo į Lietuvą ir stojo į savanorius. Kaune organizavo elektrotechnikos batalioną. Po nepriklausomybės karų nuo 1919 m. rugpjūčio 21 d. laikinai ėjo IV ministrų kabineto krašto apsaugos ministro pareigas. Vėliau dirbo Lietuvos misijos nariu ir kariniu įgaliotiniu JAV (1920–1921). Vėliau buvo karinės misijos narys Prancūzijoje.

Nuo 1923 m. Lietuvos konsulas JAV. 1928 m. tapo Lietuvos valstybės konsulu Niujorke. 1935 m. paskirtas Lietuvos Respublikos nepaprastuoju pasiuntiniu ir įgaliotuoju ministru Vašingtone. Pareigose dirbo iki mirties. Brolis – Pranciškus Žadeikis.

Turėjo pulkininko leitenanto laipsnį. Yra parašęs keletą knygų.
Petras Vaitiekūnas (1953)

**Petras Vaitiekūnas** (g. 1953 m. kovo 26 d. Liudvinave, Marijampolės rajonas) – Lietuvos fizikas, diplomatas, politinis bei visuomenės veikėjas. 

## Biografija
Mokėsi Liudvinavo vidurinėje mokykloje. 1976 m. baigė Vilniaus universitetą. 1976–1990 m. LSSR mokslų akademijos Fizikos instituto mokslinis bendradarbis.

1990–1992 m. Aukščiausiosios Tarybos – Atkuriamojo Seimo narys, signataras. 1992–1993 m. LR Seimo pirmininko konsultantas. 1993–1998 m. prezidento referentas užsienio politikos klausimais. 1994 m. stažavo Vokietijoje, Strateginių studijų ir gynybos ekonomikos koledžo George C. Marshallo Europos saugumo studijų centre. 1998 m. Lietuvos užsienio reikalų ministerijos Politikos departamento Vidurio Europos šalių skyriaus vedėjas. 1998–1999 m. Lietuvos užsienio reikalų ministro patarėjas.

1999–2004 m. LR nepaprastasis ir įgaliotasis ambasadorius Latvijos Respublikoje. 2004 m. prezidento patarėjas užsienio politikos klausimais. 2004–2005 m. Lietuvos užsienio reikalų ministerijos Užsienio politikos analizės ir planavimo departamento ambasadorius ypatingiems pavedimams. 2005–2006 m. LR nepaprastasis ir įgaliotasis ambasadorius Baltarusijos Respublikoje. 2006–2008 m. Lietuvos užsienio reikalų ministras. 2008 m. Lietuvos užsienio reikalų ministerijos ambasadorius ypatingiems pavedimams. 2008–2009 m. LR Seimo pirmininko patarėjas užsienio politikos klausimais. 

2010 m. sausio mėn. - 2014 m. gruodžio mėn. buvo LR nepaprastasis ir įgaliotasis ambasadorius Ukrainoje.

Pomėgis – tapyba.

## Bibliografija
* Kelias į Nepriklausomybę: Lietuvos Sąjūdis 1988–1991 / Arvydas Anušauskas, Kęstutis Bartkevičius, Virgilijus Čepaitis, Bronislovas Genzelis, Bronislovas Kuzmickas, Angonita Rupšytė, Romualdas Ozolas, Linas Saldukas, Antanas Tyla, Petras Vaitiekūnas, Dainius Žalimas. – Kaunas: Šviesa, 2010. – 511 p.: iliustr. – ISBN 978-5-430-04927-0

## Įvertinimas
* 2000 m. Lietuvos nepriklausomybės medalis 
* 2003 m. Ordino „Už nuopelnus Lietuvai“ Komandoro kryžius 
* 2006 m. Jaroslavo Išmintingojo trečiojo laipsnio ordinas (Ukraina)
* 2014 m. LRT radijo metų žmogus "Už diplomatinę drąsą".
* 2015 m. Ordino „Už nuopelnus Lietuvai“ Komandoro didysis kryžius 

## Šaltiniai

|-

|-

|-

|-
Jehovos liudytojai

**Jehovos liudytojai** (, pagal žydų ir krikščionių dievo Jahvės vieną iš vardo formų) – religinė organizacija, vienas naujųjų religinių judėjimų, prasidėjęs apie 1870 m. JAV, Pensilvanijoje. 

Jos įkūrėjas yra *Charles Taze Russell*, vadovavęs Pitsburgo (Pensilvanija) Biblijos mokymo grupei „Biblijos tyrinėtojai“. 1917 m. Joseph Franklin Rutherford’as tapo šios organizacijos prezidentu. 1925 m. Rutherfordas nustatė klaidingą *[[Pasaulio pabaiga|Pasaulio pabaigą]]* arba kitaip dar vadinamą Armagedoną. Tačiau pasaulio pabaigai neįvykus, jis pakeitė savo kryptį ir 1931 metais įregistravo naują religinį judėjimą, pavadintą „Jehovos liudytojai“ (*Jehovah’s Witnesses*). Po Rutherfordo mirties prezidentu tapo Nathan Knorras, kuris 1975 m. klaidingai išpranašavo naujausią Armagedoną, tačiau ir šiam neįvykus Jehovos liudytojams pradėjo vadovauti Vadovaujančioji korporacija (), pagrindinė patyrusių vyresniųjų grupė, dabar esanti Brukline, (Niujorkas). Jehovos liudytojai turi per 100 filialų visame pasaulyje.

Jehovos liudytojai sueigas rengia du kartus per savaitę „Karalystės salėse“. Dažniausiai – tai paprasti pastatai, pastatyti Jehovos Liudytojų savanorių. „Karalystės salėje“ paprastai nėra jokių religinių atvaizdų, Jėzaus Kristaus skulptūrų arba kitokios religinės simbolikos. Sueigos pradedamos ir baigiamos giesme ir malda. Kiekvienoje bendruomenėje yra vyresnieji, arba prižiūrėtojai, kurie vadovauja mokymui susirinkime. Jiems padeda padėjėjai. Jehovos liudytojai kiekvienais metais rengia dideles asamblėjas ir kongresus. Tomis progomis bendruomenės iš skirtingų vietovių susirenka kartu išklausyti specialią biblinio mokymo programą. Naujų mokinių krikštas visada būna kiekvienos asamblėjos ar kongreso programos dalis.

Jehovos liudytojai neigia Švenčiausiąją Trejybę, Šventąją Dvasią, Jėzaus Kristaus dievišką prigimtį ir kūnišką jo prisikėlimą, skaistyklą, pragarą ir kitas Krikščionybės dogmas. Jehovos liudytojų teigimu, Jėzus Kristus buvo tik žmogus, Dievo atsiųstas į žemę valdyti žmonijos. 

## Nacių Vokietija
Jehovos liudytojų organizacija 1935 m. balandžio 1 d. buvo uždrausta, dėl religinių įsitikinimų 8000 tikinčiųjų pateko į koncentracijos stovyklas (atsisakė atlikti karo tarnybą, nerodė pagarbos valstybės vėliavoms ir pan.).

## Sovietų Sąjungos deportacija
1951 m. balandį Stalino įsakymo buvo ištremta 9793 liudytojų iš Ukrainos, Moldovos, Baltarusijos, Lietuvos, Latvijos, Estijos į tolimas Sibiro vietoves.

## Lietuvoje
2011 m. gyventojų surašyme 3,5 tūkst. gyventojų (0,1 %) deklaravo, kad save laiko Jehovos liudytojais. Leidžia žurnalą „Sargybos bokštas“.

## Išnašos

## Šaltiniai


## Nuorodos
* Oficiali Jehovos liudytojų svetainė
* Jehovos liudytojų giesmės lietuvių kalba
Madam Tiuso muziejus

**Madam Tiuso muziejus** () – vaškinių figūrų muziejus Londone, kurį įkūrė vaško skulptorė *[[Marie Tussaud]]*. Muziejaus filialai taip pat yra Amsterdame, Honkonge, Las Vege ir Niujorke.

Paroda susideda iš kelių dalių:
* Pramogų sodas (*Garden Party*) – politikų, filmų ir sporto žvaigždžių vaškinės figūros.
* Londono dvasia – 400 metų laikotarpio Londono istorija.
* Didžioji halė – Karališkoji vaškinių figūrų kolekcija.
* Siaubo kambarys – žudikų ir niekšų vaškinės figūros.
Taip pat *Maddame Tussaud* muziejuje yra planetariumas.
Kompjenas

**Kompjenas** () – miestas (Prancūzijos šiaurėje, Pikardijoje, 65 km į šiaurę nuo Paryžiaus, Uazos kairiajame krante, maždaug 1 km žemiau Enos žiočių. Yra oro uostas. Chemijos (padangų), farmacijos, biotechnologijos, stiklo, maisto pramonė, mašinų gamyba, metalo apdirbimas. Turizmas. Veikia architektūros, politechnikos, prekybos mokyklos, Vivenelio, istorinių figūrų, Antrosios Imperijos, automobilių ir turizmo muziejai.

Yra XVI a. rotušė, klasicistiniai rūmai su parku, senųjų rūmų (XII a.) donžonas, Šv. Jokūbo bažnyčia.

## Istorija
Kompjenas romėnų laikais buvo pasienio postas. VII–VIII a. Merovingų dinastijos karalių, XVII–XIX a. Prancūzijos karalių vasaros rezidencija; šalia esančiame Kompjeno miške buvo karalių medžioklės plotai. Kompjene 1530 m. Žana d'Ark pateko į burgundų nelaisvę.

### Sutartys

Miestas garsus tuo, kad netoliese esančiame miške buvo pasirašytos svarbios tarptautinės sutartys:
* 1871 m. sausio 18 d. Versalio rūmų veidrodžių salėje buvo paskelbta, jog Šiaurės Vokietijos sąjungos valstybės ir pietų Vokietijos teritorijos yra sujungiamos į vieną valstybę – Vokietijos Imperiją. Prūsijos karalius tituluotas vokiečių imperatoriumi (o ne Vokietijos imperatoriumi) Vilhelmu I. Likusios dvi sutartys buvo pasirašomos Kompjeno miške, atsisukus į Versalio rūmus. Tai buvo tarsi prancūzų, o vėliau – vokiečių kerštas.
* 1918 m. lapkričio 11 d. buvo pasirašytos Pirmąjį pasaulinį karą pralaimėjusios Vokietijos paliaubos su Prancūzija ir kitomis prieš vokiečius nukreiptos koalicijos valstybėmis. Vokietija turėjo sutikti su nugalėtojų sąlygomis.
* 1940 m. birželio 21 d. Prancūzija kapituliavo prieš nacių Vokietiją – pasidavimo sutartis buvo pasirašyta toje pačioje vietoje, toje pačioje karietoje, tik sukeistomis vietomis.

## Šaltiniai
San Luisas

**San Luisas** () reiškia šias vietoves:

* ***Argentina***
** San Luiso provincija;
** San Luisas – provincijos sostinė;
* ***Kuba***;
** San Luisas – miestas Santjago de Kubos provincijoje;
* ***Meksika***
** San Luis Rio Koloradas – miestas Sonoroje;
** San Luis Potosi – valstija;
** San Luis Potosi – valstijos sostinė;
* ***JAV***
** San Luisas – miestas Arizonoje;
** San Luisas – tvenkinys Kalifornijoje;
* ***Brazilija***
** San Luisas – Maranjano valstijos sostinė;
* ***Gvatemala***
** San Luisas – miestas Petene;
* ***Peru***
** San Luisas – miestas Peru.
Turaidos pilis

**Turaida** (, , ) – pilis ir dvaras Latvijoje, Vidžemėje, dešiniajame Gaujos upės krante, 3 km nuo Siguldos, 56 km nuo Rygos, Gaujos nacionalinio parko Turaidos muziejuje – rezervate.

## Istorija

Ankstyvosios gotikos stiliaus Turaidos pilis pastatyta 1214 m. sunaikintos medinės lyvių pilies vietoje. 1776 m. gaisras sunaikino tarp pilies sienų buvusius gyvenamuosius namus ir amatinikų pastatus. Pilyje liko tik dvaro valdytojo gyvenamosios patalpos ir kai kurie ūkiniai pastatai. Dauguma gyventojų įsikūrė greta pilies. 1924 m. nepriklausomos Latvijos Taryba priėmė sprendimą Turaidos pilies griuvėsius įtraukti į valstybės saugomų paminklų sąrašą, tačiau tik 1950 m. pilis pradėta restauruoti.

Beveik 30 m. Turaidos pilyje dirbo archeologai, vadovaujami istoriko profesoriaus Janio Grauduonio. Kasinėjimų metu rastas 4481 senovinis daiktas. Turaidos pilis yra archeologiškai geriausiai ištirta pilis Baltijos šalyse. Seniausi pilies komplekso pastatai išliko iki šių dienų. Tai 43 m aukščio pagrindinis bokštas ir bokštinis pietų korpusas. Didysis pusapvalis bokštas yra būdingas XV a. Tokio tipo bokštas Vidžemėje išlikęs tik Ėrgemės pilyje.
Iki šiol išlikęs 21 pastatas – senasis naujasis dvaro valdytojo gyvenamieji namai, pirtis, ratinė, daržinė, žuvų rūsys ir kiti, kurių dalis – iš XVIII a. Devyniuose iš jų įkurtos istorinės, etnografinės ir archeologinės ekspozicijos. Ekspozicijos, pasakojančios apie pilies statybas, pilies ir jos apylinkių istoriją, viduramžių gyvenimą, įrengtos Didžiajame bokšte, bokštiniame pietinės dalies korpuse, didžiajame pusapvaliame bokšte ir vakariniame korpuse.

Netoli nuo pilies vietoje senos bažnyčios ir viduramžių koplyčios 1750 m. pastatyta medinė bažnyčia, kurią savomis jėgomis Lėdurgos – Turaidos parapijos kunigo Danieliaus Merkelio globojami pastatė ir įrengė Turaidos žemdirbiai. Tai seniausia Vidžemėje vietinių meistrų pastatyta medinė bažnyčia. Ji buvo skirta dvaro gyventojams, todėl nebuvo statoma varpinė. Bažnyčioje yra išlikęs XVIII a. interjeras. Prie bažnyčios stovėjo XIII a. statyta apsikrikštijusių lyvių koplyčia mirusiems apraudoti buvo naudojama iki XVIII a. Leidus mirusius šarvoti bažnyčioje ji buvo apleista. Bažnyčios kalnas – sena kapinių vieta, kur nuo XIII a. buvo laidojami pakrikštyti lyviai ir vietiniai gyventojai. Iki šių dienų išlikęs legendinės Turaidos Rožės (1601–1620 m.) kapas.

Vienas iš Turaidos muziejaus – rezervato simbolių yra **Dainų kalnas**, kuriame 1985 m. paminint latvių tautosakininko, dainų rinkėjo ir propaguotojo Krišjanio Barono (1835–1923 m.) 150-ąsia metines sukurtas skulptūrų sodas. Dainų kalnas griūvant sovietų imperijai tapo Atgimimo simboliu. Kiekvieną šeštadienį ir sekmadienį tūkstančiai folkloro ansamblių ir grupių vykdavo į Turaidą, kad daina ir senomis giesmėmis sustiprintų savo ir visos tautos tikėjimą ateitimi. Šiuo metu Dainų kalne ir greta esančiame Liaudies dainų parke yra 25 akmens skulptūros, kuriose įprasmintos liaudies dainų godos – meilė, brolybė, žmoniškumas, tautiškumas.

## Taip pat skaitykite

* Turaidos mūšis

## Nuorodos

* turaida-muzejs.lv / Turaidas muzejrezervāts